Wallis a Futuna

Tiriogaeth Ffrainc yn ne'r Cefnfor Tawel yw Wallis a Futuna (Ffrangeg: Wallis et Futuna, Walliseg a Futunaeg: Uvea mo Futuna). Fe'i lleolir yng ngorllewin Polynesia i'r gogledd o Ffiji, i'r de o Twfalw ac i'r gorllewin o Samoa. Mae'n cynnwys tair prif ynys: Wallis neu Uvea yng ngogledd-ddwyrain y diriogaeth ac ynysoedd Futuna ac Alofi 250 km i'r de-orllewin. Mata-Utu ar ynys Wallis yw'r brifddinas. Daw'r enw Wallis ar ôl y fforiwr Prydeinig Samuel Wallis.